
Προκήρυξη (27/07/2026) Διαπολιτισμικοί Μεσολαβητές. 
Η ΗΛΙΑΚΤΙΔΑ ΑΜΚΕ με έδρα τη Λέσβο, προκηρύσσει θέσεις εργασίας στο πλαίσιο υλοποίησης της Πράξης
«Δράση 4.9.1 – Παροχή υπηρεσιών διαπολιτισμικής μεσολάβησης σε υπηρεσίες υγείας» του ΠεΠ Βορείου Αιγαίου, στο πλαίσιο της προγραμματικής περιόδου 2021-2027 του Ευρωπαϊκού Κοινωνικού Ταμείο (ΕΚΤ+) με ΟΠΣ 18265 και περίοδο υλοποίησης 3 έτη.
Στόχος του έργου είναι η παροχή δια ζώσης ή/και εξ αποστάσεως υπηρεσιών διαπολιτισμικής μεσολάβησης /διερμηνείας σε υπηρεσίες υγείας, ώστε να εξασφαλίζεται η εξυπηρέτηση και η ισότιμη και αποτελεσματική επικοινωνία των πολιτών τρίτων χωρών με τους γιατρούς, το νοσηλευτικό προσωπικό και τη διοίκηση των μονάδων υγείας.
Οι υπηρεσίες διαπολιτισμικής μεσολάβησης (δια ζώσης ή και εξ αποστάσεως) προβλέπεται να παρασχεθούν σε τουλάχιστον 5 Δομές Υγείας της Περιφέρειας Βορείου Αιγαίου (Λέσβο, Χίο, Σάμο).

	Τίτλος θέσης
	Κωδικός Θέσης
	Θέσεις

	Διαπολιτισμικός Μεσολαβητής γλώσσας: Φαρσί 
	ΦΑΡ.
	1 Πλήρη απασχόληση, εξαήμερη (Δευτέρα – Σάββατο) (δια ζώσης)

	Διαπολιτισμικός Μεσολαβητής γλώσσας:  Νταρί 
	ΝΤΑ.
	1 Πλήρη απασχόληση, εξαήμερη (Δευτέρα – Σάββατο) (δια ζώσης)

	Διαπολιτισμικός Μεσολαβητής γλώσσας:  Ουρντού 
	ΟΥΡ.
	1 Μερική απασχόληση, εξαήμερη (Δευτέρα – Σάββατο) (εξ αποστάσεως, με έδρα τη Λέσβο)

	Διαπολιτισμικός Μεσολαβητής γλώσσας:  Αραβικά 
	ΑΡΑ.
	1 Μερική απασχόληση, εξαήμερη (Δευτέρα – Σάββατο) (εξ αποστάσεως, με έδρα τη Λέσβο)

	Διαπολιτισμικός Μεσολαβητής γλώσσας:  Γαλλικά 
	ΓΑΛ.
	1 Μερική απασχόληση, εξαήμερη (Δευτέρα – Σάββατο) (εξ αποστάσεως, με έδρα τη Λέσβο)

	Διαπολιτισμικός Μεσολαβητής γλώσσας:  Σομαλικά 
	ΣΟΜ.
	1 Μερική απασχόληση, εξαήμερη (Δευτέρα – Σάββατο) (εξ αποστάσεως, με έδρα τη Λέσβο)




Το επιλεχθέν προσωπικό θα απασχοληθεί, με Σύμβαση Ορισμένου Χρόνου, Πλήρους (40ώρες/εβδομάδα) ή Μερικής (20ώρες/εβδομάδα) Απασχόλησης ανάλογα με τη γλώσσα διαμεσολάβησης με εξαήμερη απασχόληση Δευτέρα – Σάββατο. Η διάρκεια απασχόλησης ορίζεται από την υπογραφή της σύμβασης έως και την 31η Δεκεμβρίου 2026 με δυνατότητα ετήσιων ανανεώσεων έως την ολοκλήρωση της δράσης. Η αμοιβή του Διαπολιτισμικού Μεσολαβητή ορίζεται στα 1.116€ μικτές αποδοχές για πλήρη απασχόληση και στα 589,25€ μικτές αποδοχές για μερική απασχόληση.
 Οι εργαζόμενοι θα απασχολούνται στην πόλη της Μυτιλήνης είτε από τις εγκαταστάσεις της Ηλιακτίδας, είτε θα τοποθετηθούν στο Γενικό Νοσοκομείο Μυτιλήνης «Βοστάνειο» και εξ αποστάσεως για τις υπόλοιπες δομές υγείας. 
Η ΗΛΙΑΚΤΙΔΑ ΑΜΚΕ για τη κάλυψη των πραγματικών αναγκών του έργου, σε περίπτωση ύπαρξης πρόσθετης κενής θέσης για τη συγκεκριμένη ειδικότητα δύναται να προβαίνει στην πρόσληψη του επόμενου υποψηφίου σύμφωνα με τον πίνακα κατάταξης με πλήρη ή μερική απασχόληση ανάλογα με τις ανάγκες του έργου. Οι επιτυχόντες υποψήφιοι θα πρέπει να προσκομίσουν εκτός των άλλων και αντίγραφο Ποινικού Μητρώου συνεπώς συστήνεται στους υποψήφιους η έγκαιρη υποβολή αίτησης για την χορήγηση αντιγράφου του. Η ΗΛΙΑΚΤΙΔΑ ΑΜΚΕ διατηρεί το δικαίωμα να αναβάλει ή να ακυρώσει πρόσληψη επιτυχόντα με βάση την μη προσκόμιση Ποινικού Μητρώου εντός 4 ημερών από την ημερομηνία κλήσης για πρόσληψη. 
Περιεχόμενα Φακέλου Συμμετοχής:
Απαραίτητα έγγραφα - δικαιολογητικά:
1. Αίτηση – με τον κωδικό θέσης, περιλαμβάνεται δήλωση συγκατάθεσης επεξεργασίας προσωπικών δεδομένων  (υπάρχει υπόδειγμα στην ιστοσελίδα της Ηλιακτίδας).
2. Έγγραφο Πιστοποίησης Προσωπικών Στοιχείων. Οι υποψήφιοι πρέπει να είναι Έλληνες πολίτες ή αλλοδαποί που διαμένουν νόμιμα στην Ε.Ε. Προσκομίζουν ευκρινές φωτοαντίγραφο των δύο όψεων του ατομικού δελτίου ταυτότητας ή άλλων δημόσιων  εγγράφων από  τα  οποία  να  προκύπτουν  τα  στοιχεία  της  ταυτότητας,  όπως  σχετική  προσωρινή βεβαίωση αστυνομικής αρχής ή τις κρίσιμες σελίδες του διαβατηρίου (δηλ. αυτές στις οποίες αναφέρονται ο αριθμός και τα στοιχεία ταυτότητας του κατόχου) ή τις δύο όψεις της άδειας οδήγησης ή τις κρίσιμες σελίδες του ατομικού βιβλιαρίου υγείας όλων των ασφαλιστικών φορέων. Εάν από τα έγγραφα αυτά δεν προκύπτει η  ημερομηνία γέννησης, πρέπει να προσκομισθεί και το πιστοποιητικό ή βεβαίωση  γέννησης. Επίσης για τους αλλοδαπούς επίσημο έγγραφο που να αποδεικνύει το όνομά τους την εθνικότητά τους και το νομικό καθεστώς που βρίσκονται στην χώρα. 
3. Βιογραφικό σημείωμα.
4. Εμπειρία τουλάχιστον ενός (1) έτους στον χώρο της διαπολιτισμικής μεσολάβησης ή της διερμηνείας (με προσκόμιση βεβαιώσεων προϋπηρεσίας, ατομικών συμβάσεων εργασίας, ή/και λοιπών αποδεικτικών). 
5. Υπεύθυνη δήλωση (άρθρο 8 Ν.1599/1986) με θεωρημένο γνήσιο υπογραφής (από ΚΕΠ, ή gov.gr) ότι: Δεν έχει ασκηθεί εις βάρους μου ποινική δίωξη για οποιοδήποτε κακούργημα, και ότι δεν έχω καταδικαστεί με τελεσίδικη καταδικαστική απόφαση για οποιοδήποτε κακούργημα ή για τα πλημμελήματα της παράνομης διακίνησης πολιτών τρίτων χωρών, κλοπής, υπεξαίρεσης, απάτης, εκβίασης, πλαστογραφίας, πλαστογραφίας πιστοποιητικών, δωροδοκίας, απιστίας, παράβασης καθήκοντος, ψευδούς βεβαίωσης, συκοφαντικής δυσφήμησης, νομιμοποίησης εσόδων από εγκληματικές δραστηριότητες, πλημμελήματα των άρθρων 187 και 187Α του Ποινικού Κώδικα (ν. 4619/2019, Α’ 95), του νόμου περί όπλων, του νόμου περί ναρκωτικών, καθώς και για οποιοδήποτε πλημμέλημα του 19ου Κεφαλαίου του Ειδικού Μέρους του Ποινικού Κώδικα. (Υπάρχει υπόδειγμα στην ιστοσελίδα της Ηλιακτίδας).
ΕΠΙΘΥΜΗΤΑ Προσόντα – Δικαιολογητικά
1. Να έχουν εκπαιδευτεί στη διαπολιτισμική μεσολάβηση ή/και τη διερμηνεία από δημόσιο ή ιδιωτικό φορέα.
2. Να έχουν πολύ καλή γνώση της ελληνικής γλώσσας (πιστοποιητικό γλωσσικής επάρκειας ή βεβαίωση εξέτασης γλωσσικής επάρκειας από τον φορέα υλοποίησης της δράσης ή να έχουν λάβει την ελληνική ιθαγένεια) ή/και της αγγλικής γλώσσας.
3. Να έχουν άριστη γνώση της ζητούμενης γλώσσας διαπολιτισμικής μεσολάβησης (απολυτήριο τουλάχιστον δευτεροβάθμιας εκπαίδευσης της χώρας προέλευσης ή βεβαίωση εξέτασης γλωσσικής επάρκειας). 
4. Να έχουν και πιστοποιητικό ή δίπλωμα διερμηνείας, που εκδίδονται από δημόσιο ή ιδιωτικό φορέα της ημεδαπής ή της αλλοδαπής.
Σημείωση: Οι ενδιαφερόμενοι/ες που δεν διαθέτουν τα επιθυμητά προσόντα, όπως αυτά περιγράφονται στην παρούσα προκήρυξη, υποχρεούνται να παρακολουθήσουν δύο (2) Σεμινάρια Εκπαίδευσης που θα αναλάβει η ΗΛΙΑΚΤΙΔΑ ΑΜΚΕ: α) Σεμινάριο Διερμηνείας σε Υπηρεσίες Υγείας (διάρκειας 18 ωρών) και β) Σεμινάριο Διαπολιτισμικής Μεσολάβησης σε Υπηρεσίες Υγείας (διάρκειας 12 ωρών). Ο υποψήφιος υποχρεούται να παρακολουθήσει όλη τη διάρκεια των σεμιναρίων, προκειμένου να θεωρηθεί ολοκληρωμένη η εκπαίδευσή του. Σε περίπτωση που δεν υπάρχουν οι παραπάνω βεβαιώσεις γλωσσομάθειας, η γνώση της ζητούμενης γλώσσας θα αξιολογείται από το φορέα Υλοποίησης.
ΤΡΟΠΟΣ ΣΥΜΜΕΤΟΧΗΣ
Οι υποψήφιοι συμπληρώνουν την αίτηση που επισυνάπτεται και ο φάκελος με την αίτηση και τα δικαιολογητικά παίρνει αρ. πρωτοκόλλου. Η κατάθεση των δικαιολογητικών γίνεται είτε αυτοπροσώπως (σε φάκελο Α4) στα γραφεία της Ηλιακτίδας Γυμνασιάρχου Δαυίδ 26, Μυτιλήνη (ώρες 10:00 – 15:00), είτε ηλεκτρονικά (σε αρχεία pdf) στο e-mail: jobs@iliaktida-amke.gr με τίτλο / θέμα: Προκήρυξη (27/07/2026) Διαπολιτισμικός Μεσολαβητής (και τον κωδ. Θέσης__). Η προθεσμία υποβολής των δικαιολογητικών λήγει την Παρασκευή 07 Αυγούστου 2026 στις 15:00 π.μ. Δεν θα γίνονται δεκτές αιτήσεις με ταχυδρομείο ή κούριερ που θα φτάσουν μετά την λήξη της προθεσμίας συμμετοχής.
Για διευκρινίσεις οι ενδιαφερόμενοι μπορούν να αποστέλλουν ερωτήματα στην ηλεκτρονική διεύθυνση jobs@iliaktida-amke.gr.
	ΘΕΣΕΙΣ ΑΠΑΣΧΟΛΗΣΗΣ

ΚΩΔΙΚΟΙ ΘΕΣΗΣ: 
1) ΦΑΡ 
2) ΝΤΑ 
3) ΟΥΡ 
4) ΑΡΑ 
5) ΓΑΛ 
6) ΣΟΜ
	ΔΙΑΠΟΛΙΤΙΣΜΙΚΟΙ ΜΕΣΟΛΑΒΗΤΕΣ

Πλήθος 6:
1.	Φαρσί (πλήρη απασχόληση- δια ζώσης)
2.	Νταρί (πλήρη απασχόληση- δια ζώσης)
3.	Ουρντού (μερική απασχόληση- εξ αποστάσεως, με έδρα τη Λέσβο)
4.	Αραβικά (μερική απασχόληση- εξ αποστάσεως, με έδρα τη Λέσβο)
5.	Γαλλικά (μερική απασχόληση- εξ αποστάσεως, με έδρα τη Λέσβο)
6.	Σομαλικά (μερική απασχόληση- εξ αποστάσεως, με έδρα τη Λέσβο)

	ΕΠΑΓΓΕΛΜΑΤΙΚΑ – ΤΕΧΝΙΚΑ  ΠΡΟΣΟΝΤΑ
	Απαιτούμενα Προσόντα:
· Να έχει εμπειρία τουλάχιστον ενός (1) έτους στον χώρο της διαπολιτισμικής μεσολάβησης ή της διερμηνείας (θα επιβεβαιώνεται μέσα από την προσκόμιση ατομικών συμβάσεων εργασίας ορισμέ-νου/αορίστου χρόνου ή/και λοιπών αποδεικτικών).
· Να είναι Έλληνες πολίτες ή αλλοδαποί που διαμένουν νόμιμα στην Ε.Ε.
Επιθυμητά Προσόντα:  
1.	Να έχουν εκπαιδευτεί στη διαπολιτισμική μεσολάβηση ή/και τη διερμηνεία από δημόσιο ή ιδιωτικό φορέα.
2.	Να έχουν πολύ καλή γνώση της ελληνικής γλώσσας (πιστοποιητικό γλωσσικής επάρκειας ή βεβαίωση εξέτασης γλωσσικής επάρκειας από τον φορέα υλοποίησης της δράσης ή να έχουν λάβει την ελληνική ιθαγένεια) ή/και της αγγλικής γλώσσας.
3.	Να έχουν άριστη γνώση της ζητούμενης γλώσσας διαπολιτισμικής μεσολάβησης (απολυτήριο τουλάχιστον δευτεροβάθμιας εκπαίδευσης της χώρας προέλευσης ή βεβαίωση εξέτασης γλωσσικής επάρκειας). 
4.	Να έχουν και πιστοποιητικό ή δίπλωμα διερμηνείας, που εκδίδονται από δημόσιο ή ιδιωτικό φορέα της ημεδαπής ή της αλλοδαπής.
Ωράριο:   εξαήμερη απασχόληση Δευτέρα – Σάββατο
Σημείωση: Οι ενδιαφερόμενοι/ες που δεν διαθέτουν τα επιθυμητά προσόντα, όπως αυτά περιγράφονται στην παρούσα προκήρυξη, υποχρεούνται να παρακολουθήσουν δύο (2) Σεμινάρια Εκπαίδευσης που θα αναλάβει η ΗΛΙΑΚΤΙΔΑ ΑΜΚΕ: α) Σεμινάριο Διερμηνείας σε Υπηρεσίες Υγείας (διάρκειας 18 ωρών) και β) Σεμινάριο Διαπολιτισμικής Μεσολάβησης σε Υπηρεσίες Υγείας (διάρκειας 12 ωρών). Ο υποψήφιος υποχρεούται να παρακολουθήσει όλη τη διάρκεια των σεμιναρίων, προκειμένου να θεωρηθεί ολοκληρωμένη η εκπαίδευσή του. Σε περίπτωση που δεν υπάρχουν οι παραπάνω βεβαιώσεις γλωσσομάθειας, η γνώση της ζητούμενης γλώσσας θα αξιολογείται από το φορέα υλοποίησης.


	ΚΑΘΗΚΟΝΤΑ ΘΕΣΗΣ & ΑΠΟΤΥΠΩΣΗ ΤΩΝ ΕΠΙ ΜΕΡΟΥΣ ΕΡΓΑΣΙΩΝ
	Τα καθήκοντα του/της θα περιλαμβάνουν ενδεικτικά τουλάχιστον τα κάτωθι: 
α) Τη διευκόλυνση της γλωσσικής επικοινωνίας μέσω της διερμηνείας. 
β) Τη μετάφραση (πχ. εντύπων και εγγράφων, σε συνεννόηση με τις οικείες δομές). 
γ) Την παροχή διαπολιτισμικής μεσολάβησης, δηλαδή την επεξήγηση και την γεφύρωση τυχόν πολιτισμικών διαφορών, ώστε να γίνεται αποτελεσματικότερη η εξυπηρέτηση των ασθενών. 
δ) Την εξυπηρέτηση/καθοδήγηση των μεταναστών/ προσφύγων, π.χ. την ενημέρωσή τους για τα δικαιώματα και τις υποχρεώσεις τους και την παροχή πληροφοριών που αφορούν την λήψη των υπηρεσιών στις εν λόγω δομές, σε συνεργασία με την Κοινωνική Υπηρεσία της εκάστοτε δομής υγείας. 
ε) Θα καταγράφουν σε ημερολόγιο εργασιών το οποίο θα παραδίδουν εβδομαδιαία στον συντονιστή, κάθε διαπολιτισμική μεσολάβηση που διενεργούν, είτε πρόκειται για τον ίδιο ασθενή είτε για διαφορετικούς. Ο ΔΜ που θα παρέχει τις υπηρεσίες του δια ζώσης, θα υπογράφει καθημερινά παρουσιολόγιο και θα καταγράφει σε ημερολόγιο εργασιών το οποίο θα παραδίδει εβδομαδιαία στον συντονιστή, κάθε διαπολιτισμική μεσολάβηση που διενεργεί στο νοσοκομείο, είτε πρόκειται για τον ίδιο ασθενή είτε για διαφορετικούς, καθώς και την διάρκειά της (κατ’ εκτίμηση).



Κριτήρια Κατάταξης
Η τελική βαθμολογία προκύπτει από το άθροισμα της βαθμολόγησης των παρακάτω κριτηρίων.
	Κριτήρια Βαθμολόγησης
	Βαθμός

	Εμπειρία στον χώρο της διαπολιτισμικής μεσολάβησης ή της διερμηνείας.
	30 (τριάντα) μονάδες στους έχοντες τουλάχιστον 12 μήνες ζητούμενης εμπειρίας. +10 μονάδες αν η εμπειρία είναι σε χώρους υγείας. Ανώτατο σύνολο 40 μονάδες.

	Γνώση αγγλικής η/και ελληνικής γλώσσας (μέγιστο 15 μονάδες)
	Καλή γνώση = 5 μονάδες (Β1/Β2)
Πολύ καλή = 10 μονάδες  (Γ1/C1)
Άριστη=   15 μονάδες  (Γ2/C2)

	Πιστοποιητικό ή δίπλωμα διερμηνείας, που εκδίδεται από δημόσιο ή ιδιωτικό φορέα της ημεδαπής ή της αλλοδαπής.
	15 μονάδες

	ΣΥΝΕΝΤΕΥΞΗ
	Η συνέντευξη δεν μπορεί να υπερβαίνει τις εκατόν τριάντα (130) μονάδες



ΕΠΙΣΗΜΑΝΣΗ: 
Οι  τρόποι  απόδειξης  των  παραπάνω  κριτηρίων  περιγράφονται  αναλυτικά  παρακάτω. Οι  προϋποθέσεις  όλων  των  υπαρχόντων,  αναφερομένων  και  υποβαλλομένων  προσόντων  από  τους υποψηφίους θα πρέπει να συντρέχουν κατά το χρόνο της λήξης προθεσμίας υποβολής των αιτήσεων, λαμβανομένου δε ιδιαιτέρως υπόψη ότι ο εκάστοτε υποψήφιος μαζί με την υποβολή της αίτησής του, υπογράφει για την ορθότητα των υποβληθέντων και επικαλουμένων υπ’ αυτόν στοιχείων. Σημειώνεται ότι η ψευδής δήλωση ή απόκρυψη των στοιχείων επιφέρει τις εκ του νόμου προβλεπόμενες κυρώσεις.
Τρόπος απόδειξης της εμπειρίας
Τα δικαιολογητικά τα οποία απαιτούνται κατά περίπτωση, για την απόδειξη του είδους και της χρονικής διάρκειας της εμπειρίας, είναι τα εξής:
Για τους μισθωτούς του ιδιωτικού τομέα:
· Βεβαίωση Προϋπηρεσίας από τον e-efka μαζί με Βεβαίωση εργοδότη ή ατομική σύμβαση εργασίας από την οποία να προκύπτει το είδος και η χρονική διάρκεια της εμπειρίας.
· Ή Βεβαίωση του οικείου ασφαλιστικού φορέα, από την οποία να προκύπτει η χρονική διάρκεια της ασφάλισης μαζί με Βεβαίωση εργοδότη ή ατομική σύμβαση εργασίας από την οποία να προκύπτει το είδος και η χρονική διάρκεια της εμπειρίας.
Οι μισθωτοί του δημοσίου τομέα μπορούν, εναλλακτικά, αντί της βεβαίωσης του ασφαλιστικού φορέα, να προσκομίσουν βεβαίωση του οικείου φορέα του δημοσίου τομέα, από την οποία να προκύπτει το είδος και η χρονική διάρκεια της εμπειρίας.
Για τους ελεύθερους επαγγελματίες:
•Βεβαίωση  του  οικείου  ασφαλιστικού  φορέα,  στην  οποία  να  αναγράφεται  η  χρονική  διάρκεια  της ασφάλισης
• Μια τουλάχιστον σχετική σύμβαση ή δελτία παροχής υπηρεσιών, που να καλύπτουν ενδεικτικώς τη χρονική διάρκεια και το είδος της εμπειρίας.
Όταν η εμπειρία έχει αποκτηθεί στην αλλοδαπή:
Για ομοειδή με την εκάστοτε ειδικότητα εμπειρία, η οποία έχει αποκτηθεί στην αλλοδαπή, επιπλέον των λοιπών δικαιολογητικών που απαιτούνται από τις ανωτέρω, κατά περίπτωση, παραγράφους, ο υποψήφιος προσκομίζει:
(1) Όταν κατά το ισχύον νομικό καθεστώς του κράτους η ασφάλιση των εργαζομένων για συγκεκριμένο επάγγελμα ή συγκεκριμένη σχέση εργασίας είναι υποχρεωτική:
 Βεβαίωση του εργοδότη στον οποίο απασχολήθηκε, στην οποία να αναφέρεται ο χρόνος και το είδος της απασχόλησης του ενδιαφερομένου και
· Βεβαίωση του οικείου ασφαλιστικού οργανισμού, είτε πρόκειται για αμιγώς κρατική ήαμιγώς ιδιωτική ή μικτή ασφάλιση.
(2) Όταν κατά το ισχύον νομικό καθεστώς του κράτους η ασφάλιση των εργαζομένων για συγκεκριμένο επάγγελμα ή συγκεκριμένη σχέση εργασίας είναι μη υποχρεωτική:
· Βεβαίωση του εργοδότη στον οποίο απασχολήθηκε, στην οποία να αναφέρεται ο χρόνος και το είδος της απασχόλησης του ενδιαφερομένου.
· Υπεύθυνη δήλωση του ιδίου κατά το άρθρο 8 του Ν.1599/1986 στην οποία να αναγράφονται επακριβώς ο χρόνος απασχόλησης και το είδος της εμπειρίας του, τα στοιχεία του εργοδότη, φυσικού προσώπου ή της επωνυμίας της επιχείρησης αν πρόκειται περί νομικού προσώπου και
· Βεβαίωση της αρμόδιας αρχής του κράτους στο οποίο απασχολήθηκε ότι η ασφάλιση για το συγκεκριμένο επάγγελμα ή τη συγκεκριμένη σχέση εργασίας δεν είναι υποχρεωτική, κατά τη νομοθεσία του κράτους τούτου.
 (3) Όταν ο χρόνος εμπειρίας έχει διανυθεί σε υπηρεσίες δημόσιου χαρακτήρα της αλλοδαπής, μπορεί να αποδεικνύεται και με βεβαίωση του αντίστοιχου δημόσιου φορέα.
(4) Στις περιπτώσεις εργαζομένων σε κράτος – μέλος της Ευρωπαϊκής Ένωσης, για την αναγνώριση τυχόν προϋπηρεσίας εφαρμόζονται τα ισχύοντα περί δικαιώματος άσκησης επαγγέλματος στο κράτος – μέλος που παρασχέθηκε η εργασία. Για την αξιολόγηση αυτής απαιτείται η προσκόμιση σχετικής βεβαίωσης από το αρμόδιο κατά νόμο όργανο του κράτους – μέλους προέλευσης (παρ. 8 του αρθρ. 17 του Ν.2190/1994, όπως συμπληρώθηκε με την παρ. 2 του άρθρου 13 του Ν. 4148/2013). Τα δικαιολογητικά του υποψηφίου, ο οποίος επικαλείται εμπειρία που αποκτήθηκε στην αλλοδαπή, υποβάλλονται σε ευκρινή φωτοαντίγραφα από αντίγραφα εγγράφων που έχουν επικυρωθεί από δικηγόρο και συνοδεύονται από επίσημη μετάφρασή τους στην ελληνική γλώσσα.

Τίτλοι Γλωσσομάθειας
Οι  τίτλοι  γλωσσομάθειας  αποδεικνύεται σύμφωνα με την προσκόμιση αντίστοιχου πτυχίου ή βεβαίωσης πιστοποιημένου φορέα, σύμφωνα με το Κοινό Ευρωπαϊκό Πλαίσιο Αναφοράς για τις Γλώσσες (CEFR).

ΠΡΟΣΛΗΨΗ - ΛΥΣΗ ΣΥΜΒΑΣΗΣ
Το  προσωπικό προσλαμβάνεται με σύμβαση εργασίας Πλήρους ή μερικής Απασχόλησης ανάλογα τη γλώσσα διαπολιτισμικής μεσολάβησης με εξαήμερη απασχόληση Δευτέρα – Σάββατο. Η διάρκεια απασχόλησης ορίζεται από την υπογραφή της σύμβασης έως και την 31η Δεκεμβρίου 2026 με δυνατότητα ετήσιων ανανεώσεων έως την ολοκλήρωση της δράσης.  Οι επιτυχόντες υποψήφιοι θα πρέπει να προσκομίσουν εκτός των άλλων και αντίγραφο Ποινικού Μητρώου κατά την πρόσληψη τους.
Όλοι οι προσληφθέντες θα πρέπει να λάβουν γνώση και να συμμορφώνονται με τον Κώδικα Εσωτερικής Λειτουργίας και Δεοντολογίας της Ηλιακτίδα ΑΜΚΕ, του οποίου οι βασικές αρχές είναι οι εξής: 
- σεβασμός των θεμελιωδών ανθρώπινων δικαιωμάτων, της κοινωνικής δικαιοσύνης και της ανθρώπινης αξιοπρέπειας, σεβασμός της ισότητας των δικαιωμάτων των δύο φύλων. 
- σεβασμός στην αξιοπρέπεια και στην αξία κάθε ανθρώπου, προάγοντας την κατανόηση, τον σεβασμό, τη συμπόνια και την ανοχή στη διαφορετικότητα, καθώς και τη διακριτικότητα και τον σεβασμό στο δικαίωμα του απόρρητου και την προστασία των προσωπικών δεδομένων του κάθε φιλοξενούμενου παιδιού. 
- σεβασμός σε όλα τα άτομα, χωρίς καμία απολύτως διάκριση ως προς τη φυλή, το γένος, τη θρησκεία, το χρώμα, την υπηκοότητα ή την εθνική καταγωγή, τη γλώσσα, την οικογενειακή κατάσταση, τον σεξουαλικό προσανατολισμό, την ηλικία, την κοινωνικό-οικονομική κατάσταση, τυχόν αναπηρία, την πολιτική πεποίθηση, ή όποιο άλλο διακριτικό στοιχείο.
ΔΗΜΟΣΙΕΥΣΗ ΤΗΣ ΠΡΟΚΗΡΥΞΗΣ
Η Προκήρυξη μετά την ανάρτησή της στο διαδικτυακό τόπο της ΗΛΙΑΚΤΙΔΑ ΑΜΚΕ www.iliaktida-amea.gr θα δημοσιευτεί και περίληψη της παρούσας σε μια (1) εφημερίδα τοπικής κυκλοφορίας. 
Η Αντιπρόεδρος ΔΣ
Καλαμπόκη Κωνσταντίνα

